LVII 



og i Danmark (Jonstrup Vang). Dog gjør Murbeck opmærksom paa, 

 at Lange i sin Haandbog angiver „Bladene ofte plettede", og han 

 slutter deraf, at den egentlige P. officinalis dog maaske kunde findes i 

 Danmark. Paa en Exkursion i det sydlige Skaane foranstaltet af den 

 botaniske Forening i Lund i Foraaret 1894 (hvortil den botaniske For- 

 ening i Kjøbenhavn var indbudt, og af hvis Medlemmer Børgesen, 

 Raunkiær og Undertegnede gave Møde) blev dog typisk P. officinalis 

 funden i Røddingedalen (se Botaniska Notitser 1894 S. 135). Med Voxe- 

 stederne i Sydsverrig og i Mecklenburg for Øje blev det endnu mere 

 sandsynligt, at den ogsaa maatte findes hos os, særlig i de sydligere 

 Egne af Landet. Fra Nykjøbing paa Falster havde Ostenfeld Hansen 

 vel engang medbragt nogle Exemplarer, men de vare tagne saa tidligt 

 paa Aaret, at det ikke den Gang var muligt at afgjøre, om det var 

 P. officinalis eller P. obscura, men der var dog Sandsynlighed for, at 

 det var den første. Da jeg i Efteraaret 1894 paa en Rejse til Tyskland 

 kom til at gjøre et højst ufrivilligt Ophold i denne By, søgte jeg der- 

 for efter den og fandt ogsaa vel udviklede Sommerblade af den egent- 

 lige P. officinalis i den lille Lystskov lige ved Byen, hvor den voxede 

 sammen med P. obscura. De to Planter adskilles let om Sommeren, 

 naar Rodbladene ere fuldt udviklede. P. officinalis har æghjærteformede 

 Rodblade, der ere VI 2 Gang saa lange som brede og ere tydelig hvidlig 

 plettede, og deres Stilke ere lidt kortere end Bladpladerne. P. obscura 

 har aflangt hj ærteformede, uplettede eller sjældent svagt lysgrøntplettede 

 Rodblade, der ere dobbelt saa lange som brede og med Stilke, der ere 

 længere end Bladpladerne. 



O. Gelert. 



Veronica aquatica Bernh. i Danmark. 



Denne Art, der er udskilt af V. Anagallis L., har allerede længe 

 været iagttaget her i Landet, men trykte Meddelelser derom have været 

 ret sparsomme. I Beretningen om den botaniske Forenings Exkursion 

 til Bornholm i 1890 (Medd. fra den bot. For. 2 S. 196) har Under- 

 tegnede omtalt, at den blev funden ved Nexø, og i Oesterreich, bot. 

 Zeitschrift 1893 Nr. 11 meddeler Murbeck, idet han beskriver en ny 

 Art, V. poljensis, fra Balkanhalvøen og sammenligner denne med de 

 den nærmeststaaende Arter V. anagalloides Guss. og V. aquatica, 

 noget om denne sidstes Udbredelse og nævner fem Voxesteder for den 

 i Danmark. Da man jo næppe søger Oplysninger om danske Planter i 

 et østerrigsk Tidsskrift, kunde det maaske ikke være af Vejen at med- 

 dele lidt om denne Plante her. 



V. aquatica Bernhardi adskiller sig fra V. Anagallis ved lavere 

 Væxt, smallere, lancetformede ved Grunden altid halvomfattende Blade, 

 Frugtstilkene ere vinkelret udstaaende fra Blomsterstandens Axe og 

 Frugtstanden derfor meget aaben. Kapselen er bredere og rundagtig, 

 tydelig udrandet og med kortere Griffel. Kronens Farve er rødlig, 

 Blomsterstanden af og til kirtelhaaret (f. dasypoda Uechtr.). V. Anagallis 

 L. har kraftigere Væxt, bredere, lancetformede eller ægformede Blade. 



